**ТЕХНИЧЕСКА СПЕЦИФИКАЦИЯ**

за възлагане на обществена поръчка за събиране на оферти с обява по чл.20, ал.3, т.1 от ЗОП, с предмет:

**Доставка на обзавеждане и оборудване на административна сграда на „Индустриален и логистичен парк-Бургас“ АД**

Обзавеждането на Административната сграда на „Индустриален и логистичен парк-Бургас“ АД, находяща се в ПИ с идентификатор 07079.605.679 по плана на ПЗ „Север“ на гр. Бургас следва да се извърши за 7 от помещенията на територията на сградата : *Административно фоайе 01 и 02 етаж, Зала за рекреация, Заседателна зала, Офис Директор, Офис Секретар, Офис 01 и Офис 02.*

 **1. Административно фоайе 01 и 02 етаж**

 Общата квадратура на двете помещения е 69 кв.м., разделени на два етажа съответно първи и втори с размери 44 кв.м. и 25 кв.м. За изпъленнението на интериорни проект в пространствата са предвидени следните мебели: *Рецепция Ф01* – срещу входната врата, *Ламперия Ф01* и *Ламперия Ф02* – обличащи стените и тавана около рецепцията. *Метална решетка Ф01, Ф02 и Ф03* – монтирани към стените вляво и вдясно от входаната врата*. Маса Ф01* изработена в 4 броя, разположена пред *Диван 02* вдясно от входа. До тях са разположени 4 броя от *Кресло 02*. В ляво от входната врата, между стълбите и прозорците са разположени *Кашпа Ф01, Кашпа Ф02 и Кашпа Ф03*. Зад рецепцията е поставен *Работен стол 01*, а над нея *Декоративно осветление*.

 На вторият етаж от фоайето е разположена *Пейка СП01* с монтирани върху нея *Седалки*. Вляво и вдясно от пейката са разположени *кашпи с цвятя.*

 **2. Зала за рекреация**

 Помещението е разположено на вторият етаж от сградата. Квадратурата му е 206 кв.м. В проекта е предвидено разположение на 12 броя *Маса Б02* по продължението на прозорците, гледащи към езерото. Към тях са добавени 24бр. *Стол 03*. Срещу входа е обособен кът за почивка, в която е разположен *Модулен диван*. В непосредствена близост до дивана са разположени два броя *Джаги*. Вдясно от входа е разположен *Метален стелаж Р02*. Приблизително в средата на помещението е поместен *Метален стелаж Р01*, над който е поставено *Декоративно осветление*. В дъното на помещението е зоната за игри. В нея са проектирани два *Комод Р01*, пред които са разположение два броя *Диван 03*, зад които са поместени два броя *Висока маса* и четири броя *Бар стол 01*. Между зоната за почивка и зоната за игри е зоната за комуникация. В нея са разположени два броя *Барбарон 01* и два броя *Барбарон 02*. Между тях са поставени две *Помощни маси*.

 **3. Заседателна зала**

Заседателната зала е разположена на втория етаж от основния корпус. Квадратурата на помещението е 35кв.м. В помещението са предвидени 3 броя *Конферента маса*, около която са разположение 16 броя *Посетителски стол 01*. Срещу тях е *Шкаф 01*, а на срещуположната стена е *Метална стена КЗ01*. В двата ъгъла има *Цветя с кашпа.*

 **4. Офис Директор и Офис Секретар**

Разположени на втория етаж, офисите ползват един вход. Общата им квадратура е 29 кв.м. Директорският офис е с квадратура от 19кв.м. и разполага със следните мебели: *Директорско бюро*, допълнено от *Директорски Шкаф 01*, над койото е *Ламперия Д01*. Зад бюрото е разположен *Директорски шкаф 02*. Срещу бюрото е *Директорска маса 01* с шест броя *Посетителски стол 03*. Декоративно оформена над масата е *Ламперия Д02*. Предвиден е един брой *Директорски стол* в стаята. Над бюрото е предвидено продълговато *Декоративно осветление*. В ляво от входната врата се намира *Цвете с кашпа*.

 В помещнието за секретаря е поставено *Бюро секретар*, заедно с един брой *Работен стол 01*. Зад бюрото е предвиден един брой *Шкаф секретар*.

**5. Офис 01 и Офис 02**

Офис 01 и Офис 02 са със приблизително равни размери, съответно по 20 и 19 кв.м. Типа обзавеждане е един и същ. Предвидени са три работни места оформени от следните мебели: Един брой *Стелаж ОФ04*, пред който се поместват три броя *Работна маса 02* и един брой *Работен плот ОФ01*. Под всяка маса има по един брой *Офис Контейнер 02*, общо три броя. За всяко работно място е предвиден по един брой *Работен стол 01*, общо три броя. Пред третото работно място е разположен *Комод 02*. Срещу работните места има три броя *Стол 01* и два броя *Кашпа ОФ01* с два броя Цвете.

**ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА**

1. Цялостното обзавеждане трябва да отговаря на стандартните изисквания за функционалност, за хигиена и безопасност и да бъде съобразено с офис особеностите на ползвателите.

2. Всички елементи на обзавеждането да бъдат съобразени с целевата потребителска група.

3. Обзавеждането, предмет на настоящата доставка, следва да бъде ново и неупотребявано.

4. Всички мебели следва да бъдат с гладки повърхности, които лесно да се хигиенизират, чисти, без драскотини, подбитости и вдлъбнатини по повърхностите, износоустойчиви, устойчиви на драскане и изгаряне, влагоустойчиви, гарантиращи лесно хигиенизиране.

5. Цветовете, където е приложимо, се съгласуват предварително с представителя на Възложителя.

6. Всички мебели следва да могат да бъдат нивелирани при монтажа, за да се компенсират неравности по пода и/или стените на помещенията, в които се монтират.

7. Всички мебели да бъдат с възможност за разглобяване и сглобяване (ако е приложимо), без загуба на качествата им. Не се допускат конструкции с видими болтове и връзки по външните повърхности на мебелите.

8. Доставките да включват всички допълнителни и помощни елементи и приспособления, необходими за правилното им функциониране.

9. Всички мебели, предвидени със заключващи механизми или други механизми, предварително съгласувани с представител на Възложителя.

10. Всички механизми, като водачи на чекмеджета, плотове, панти, заключващи системи и др. да бъдат изготвени от материали, осигуряващи многогодишна безпроблемна работа, устойчиви на стареене и с коравина, непозволяваща измятане и огъване. В конструкцията на бюрата да е предвидена възможност за преминаване на кабели по краката и гредата и извеждането им, както по вертикала, така и по хоризонтала.

11. Изпълнителят трябва да представи при предаването на доставката сертификати за произход, както и всички необходими за по-нататъшното използване по предназначение на доставката документи, сертификати, разрешителни, инструкции, гаранционни карти и други, когато е приложимо.

12. Приемането на доставката ще се осъществява от представители на Възложителя с подписването на Приемно-предавателен протокол (Изпълнител и Възложител).

13. Изпълнението включва доставка, монтаж, изпитване и ремонт ако настъпи увреждане през времето на гаранционния период за сметка на изпълнителя.

14. Гаранционният срок на доставеното обзавеждане е по предложение на участника, като същият не следва да бъде по-кратък от 24 (двадесет и четири) календарни месеца, считано от датата на подписване на приемо-предавателен протокол между страните за приемане на работата.

15. При повреда на обзавеждането Изпълнителят следва да осигури сервиз на място, не по-късно от 24 часа след заявяване на повредата. В случай, че посоченият срок изтича в неработен ден да се счита, че същият изтича в 17:00 часа на първия работен ден.

В случай, че повредата не може да се отстрани на място и не е свързана с подмяна на резервни части и когато технологията на отстраняване на проблема не налага намеса на производителя и/или негов упълномощен представител, Изпълнителят следва да отстрани гаранционните неизправности в рамките на 5 (пет) работни дни от установяване на повредата.

При подмяна на части, отстраняването на гаранционните неизправности се извършва в рамките на 10 (десет) работни дни, както следва:

1. за случаите, когато същите са налични, срокът е считано от датата на установяването на повредата;

2. за случаите, когато същите не са налични, срокът е считано от датата на доставянето им.

В случаите, когато технологията на отстраняване на проблема изисква произнасяне или намеса на производителя и/или негов упълномощен представител, срокът е 5 (пет) работни дни от датата на получаване на неговите инструкции съгласно Техническата спецификация.

В случай, че повредата не може да бъде отстранена, дефектиралата вещ се заменя с нова от същия вид и качество.